**РЕГЛАМЕНТ ЗА ПРОВЕЖДАНЕ**

**на Национален ученически конкурс**

**„Зелената планета 2020“**

**Националният ученически конкурс „Зелената платена 2020“ е част от Международния детски екологичен Форум „Зелената планета 2020“, провеждащ се по инициатива на Общоруското обществено детско екологично движение „Зелена планета” в рамките на Международната му програма „Диалог на културите: от запознанството към уважението”.**

**Организатори на национално ниво са Фондация „Устойчиво развитие за България”, Националният дворец на децата и Представителството на Россътрудничество в България /Руският културно-информационен център/**

**Конкурсът е включен в Националния календар на МОН за изяви по интереси на децата и учениците.**

*В конкурса могат да участват с творческите си работи ученици от различни възрасти в седем номинации*.

**Цели и задачи на конкурса:**

- Привличане на общественото внимание към международните въпроси на екологията посредством масово привличане на децата и младежите, чрез изкуството и науката, към проблематиката на екологичния поглед към света, който ще подпомогне за хармоничното развитие на личността, сплотяване и формиране у младите на широк поглед върху обкръжаващия ги свят и грижата за него;

- Развитие при децата и младежите на умение да изразяват своето отношение към природните и културни ценности чрез резултатите от творческата, художествена, социално-полезна и изследователска дейност;

- Систематизиране резултатите от многогодишната екологична дейност на детските колективи;

- Възпитаване на децата от различните страни на грижливо отношение към единните общочовешки ценности в съответствие с принципите за съхраняване на културното и природното разнообразие, на екологичното равновесие; с принципите на устойчивото развитие;

- Формиране у младите жители на планетата на екологична култура и активна жизнена позиция в отношение към глобалните проблеми, стоящи пред човечеството;

- Способства за развитие на интереса на децата и младежите към историческата памет посредством привличането им в творческа дейност чрез екология.

**Конкурсна програма на форума**

Конкурсната програма на Форума се провежда в два етапа: национален и международен.

Основен критерий за подбора на работите е в съответствие с описаните по-долу номинации.

Победителите от Националния конкурс ще бъдат представени за участие в конкурсната програма на Международния детски екологически форум „Зелената планета 2020”.

Официални езици за комуникация на участниците в международния етап на форума са **руски и английски.**

**Конкурсната програма на заключителния етап на Международния детски екологичен форум „Зелената планета 2020“ е посветена и на съхраняване паметта за Втората световна война и Победата; за опазването на мира.**

**За участие в Националния конкурс се приемат творчески работи в следните седем номинации:**

1. **„Природата и съдбите на хората“** – литературен конкурс за авторски размисли /проза, поезия, есе, приказка/; в т.ч.

-„Животът по време на войната“;

-„Животът след войната“;

-„Опазването на мира“.

**Изисквания към литературните творби:**

- Творческите работи се представят във формат А4 със стандартни полета, шрифт 12 Times New Roman, интервал между редовете 1.0 – не повече от 1 страница;

- На реда след заглавието се посочват трите имена на автора, година на раждане;

- *Оценява се идеята на собственото съчинение, оригиналност, творческа и художествена цялостност, историческа изразителност, яркост на изложеното.*

2. **„Зелената планета през погледа на децата. Памет и слава” –** конкурс за рисунки, отразяващи историческата памет за славата на военните и след военните години. - „Животът по време на войната“; „Животът след войната“, „Опазването на мира“.

Конкурсът се провежда в **четири възрастови групи:**

1 група: предучилищна възраст

2 група: 1-4 клас

3 група: 5-7 клас

4 група: 8-12 клас

**Изисквания към рисунките:**

- Изпраща се оригинална рисунка формат А3;

- На гърба на рисунката се изписват трите имена на автора, годината на раждане, наименование на творбата,

*Оценява се отразяването на тематиката, композиционното решение, нивото на изпълнение, художествената и историческа изразителност.*

**3. „Еко-обектив“ –** конкурс за кино-репортажи за екологичната социално-полезна и патриотична дейност на детските колективи (в т.ч.: засаждане на дървета (алеи на памет и слава; благоустройство и почистване територията на паметници на Втората световна война, дейност на доброволчески отряди и движения, помощ на Ветерани и т.н.)

**Изисквания към кино-репортажите**:

- Изпраща се кинофилм с продължителност до 5 минути на флаш-памет (дискове не се приемат);

- В субтитрите на кинофилма или в звуковия му съпровод се посочват трите имена и годината на раждане на автора; (името на филмовото студио или творческия колектив;) името на филма; наименование на мястото, където е била осъществена социално-полезната дейност, названието на детския колектив, който я е осъществил.

- **В печатен вид се дублира следната информация**: Трите имена и годината на раждане на автора; (името на филмовото студио или творческия колектив); името на филма; наименованието на мястото, където се е осъществявала социално-полезна дейност; името на детския колектив, който е осъществил социално-полезната дейност.

*Оценява се спазването на сюжетна линия, операторската и режисьорската работа, разкриването на темата.*

4. **„Многообразие на вековните традиции”** – конкурс за отделни арт-обекти и композиции.

**Изисквания към оформяне на работите:**

- Изпраща се **снимка на макета** с добро качество с формат **18х24 см** и повече;

- На обратната страна на снимката се посочват трите имена и година на раждане на автора; името на творбата/композицията.

*Оценява се отразяването на темата на конкурса, използването на народни занаяти, оригиналност, композиционното решение, качеството на изработката, художествената изразителност и историческа ценност.*

5. „**Съвременност и традиция“** – конкурс за колекции **костюми.**

**Изисквания към оформление на работите:**

Изпраща се кратко описание на колекцията, в което се посочва:

- Име на колектива - автор на колекцията костюми, име на колекцията, кратко /с 1-2 изречения/ пояснение;

- **Фотоалбум** с моделите на колекцията, всяка снимка с формат 18х24 и повече;

- **Обща фотография** на всички модели на колекцията с формат 18х24 см и повече.

*Оценява се отразяването на темата на конкурса, композиционното решение, качеството на изработката, художествената изразителност.*

6**. „Природа. Култура. Екология”** – конкурс за солови и колективни изпълнения на песни, театрални постановки, флашмоб и др. по теми, свързани с конкурса.

**Изисквания към оформянето на работите:**

Изпраща се **програма или кратък анонс на изпълнението**, където се посочва:

- Наименование на песента, театралната постановка или друго изпълнение;

- Трите имена и годините на раждане на изпълнителя или колектива /ако са повече от двама изпълнители/

- Трите имена на художествения ръководител;

- **Видеозапис** на изпълнението на флаш-памет (дискове DVD или CD не се приемат);

- **Обща фотография** на изпълнението формат 18х24 см и повече.

*Оценява се отразяването на темата на конкурса, нивото на изпълнение, художествена стойност.*

7**. „Природата – безценен дар, един за всички“ –** конкурс за социално-значими проектни и научно-изследователски работи за резултатите от социално-полезна екологична дейност на детски колективи, включваща следните **основни етапи**: намиране и показване на екологичния проблем; кратко описание на социално-полезната дейност за отстраняването на проблема; социална значимост на резултатите от екологичната дейност.

За участие в конкурса се приемат: /описание на проведени или в етап на провеждане/ **индивидуални авторски** **краткосрочни проектни работи** със срок на реализация не повече от 3 месеца, с обозначение **„проект“,** и **дългосрочни колективни** (на детски организации) научни и изследователски работи със срок на реализация от 4 месеца и повече с обозначение **„наука“.**

**Изисквания към оформянето на работите:**

- Изпращат се тезиси в печатен вид, формат А4 със стандартни полета, шрифт 12 Times New Roman, интервал между редовете 1.0 – не повече от 2 страници;

- Възможна е презентация на проекта във формат PowerPoint на флаш-памет;

- На реда след заглавието се изписват трите имена и възрастта на автора и/или името на колектива /възраст на участниците в колектива/, името на учреждението с посочване на страната и населеното място; трите имена на ръководителя на проекта, адрес на електронната поща.

*Оценява се целесъобразността и социалната значимост на проекта, описанието на всички основни етапи.*

**За участие в националния конкурс не се допускат работи, които са плагиат, копие или част от работата на други автори.**

Всички творби за участие да бъдат придружени със заявка за участие /приложение 1/ с данните: трите имена на автора, държава, възраст, адрес и телефон; училище (извънучилищно звено) с телефон и адрес; декларация-съгласие от родител на детето за предоставяне право на организаторите да ползват тези данни, както и предоставяне на авторски права за популяризиране на творбата.

Име и телефон на научния ръководител и неговото съгласие за ползване на предоставените данни.

Всички конкурсни работи и съпровождащите ги документи се изпращат в пакет не по-късно от **22 май 2020** г. на адреса на организаторите:

**Руски културно-информационен център(РКИЦ)**

**За конкурса „Зелена планета”**

**Ул. „Шипка” № 34,**

**Фондация „Устойчиво развитие за България“**

**1504 гр. София**

***E-mail: zelena\_planeta@mail.bg***

**Номинираните в Националния конкурс „Зелената планета 2020” получават грамоти. Най-добрите творчески работи на национално ниво се изпращат за участие в Международния детски екологичен форум „Зелената планета 2020”. За тази цел писмените творби ще трябва да бъдат преведени на руски или английски език и изпратени на ел. адрес на орг. комитет на конкурса:**

***E-mail: zelena\_planeta@mail.bg***

*Тържественото награждаване на победителите ще се състои в Руския културно-информационен център в София на дата, която ще бъде определена и обявена след отмяна на извънредните мерки. Резултатите от конкурса ще бъдат обявени чрез сайта на Националния дворец на децата и сайта на Руския културно-информационен център.*

***Моля, обърнете внимание!***

*1****. По отношение на авторските права*** *следва да имате предвид, че участвайки в Конкурса, Вие предоставяте авторските права над Вашата творба на организаторите /съгласно Закона за авторското право и сродните му права/ за безвъзмездно използване за целите на конкурса.*

*2****. По отношение на съхранението на творбите:*** *следва да имате**предвид, че с участието си* ***се съгласявате творбите в конкурса да не бъдат връщани*** *и да бъдат използвани за изложби, за издаване на**календари, дискове, плакати, за публикации в печатни и електронни медии, за благотворителни, представителни и други нетърговски цели.*

*3****.*** *С явяването за получаване на награда участниците, техните родители и учители* ***се съгласяват да бъдат заснемани*** *и материалът да бъде излъчван/публикуван в публичното пространство с нетърговска цел.*

*4.Изпращайки творбата си за участие в конкурса авторите и техните преподаватели* ***се съгласяват личните им данни да бъдат използвани*** *за организацията на конкурса /съгласно изискванията на Закона за защита на личните данни, във връзка с употребата и прилагането на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни/.*

***За контакт с организаторите на Националния детски екологичен конкурс „Зелената планета 2020”:***

***Фондация „Устойчиво развитие за България”, тел: 0896719620,***

***E-mail: zelena\_planeta@mail.bg,***

***РКИЦ – отдел „Наука“ тел. 02 9433523.***

Приложение 1

**НАЦИОНАЛЕН УЧЕНИЧЕСКИ КОНКУРС „ЗЕЛЕНАТА ПЛАНЕТА 2020“**

**ЗАЯВКА ЗА УЧАСТИЕ**

ИМЕ .................................................................................................. ВЪЗРАСТ ......................

/собствено, бащино и фамилно име на участника/

АДРЕС ..................................................................., ТЕЛЕФОН..............ЕЛ. ПОЩА..............

УЧИЛИЩЕ / ЦПЛР ......................................................................................... КЛАС ...........

/ел. и пощенски адрес на училището и телефон/

ПРЕПОДАВАТЕЛ: ...................................................................................................................

/имена на преподавателя – научен ръководител на участника и телефон за връзка/

**ДЕКЛАРАЦИЯ-СЪГЛАСИЕ НА РОДИТЕЛ**

Аз, долуподписаният/-ата ............................................................................................

/трите имена на родителя/настойника/

Родител/настойник на ...............................................................................................................

/трите имена на детето/

**Заявявам своето съгласие, че:**

-с участието в Конкурса, авторските права на творбата на моето дете се предоставят безвъзмездно и за неограничен период от време на организаторите на конкурса.

-творбата, която участва в конкурса няма да бъде връщана. Тя може да бъде сканирана, снимана, публикувана и използвана за изложби, за издаване на дипляни, дискове, календари и други нетърговски цели, свързани с конкурса.

-с явяването си за получаване на награда за участие в конкурса се съгласявам детето ми и аз да бъдаем заснемани и материалът да бъде излъчван/публикуван в публичното пространство.

-предоставям доброволно и давам съгласието си личните данни на детето ми /имена, клас, училище или ЦПЛР/ да бъдат използвани при обявяване на резултатите от конкурса.

Дата: ..... Подпис: ......

Населено място: ................... /............................................................./

Забележка: Ако участникът в Конкурса е над 18 г. попълва декларацията от свое име.